ইয়াশিন শিরোপা
ইয়াশিন শিরোপা (ফরাসি: Trophée Yachine, ইংরেজি: Yashin Trophy; এছাড়াও ইয়াশিন ট্রফি হিসেবে উল্লেখ করা হয়) হলো ফ্রান্স ফুটবল কর্তৃক প্রতি বছর সেরা গোলরক্ষককে প্রদান করা একটি ফুটবল পুরস্কার। রুশ (সোভিয়েত ইউনিয়ন) গোলরক্ষক লেভ ইয়াশিনের নামে এই পুরস্কারের নামকরণ করা হয়েছে এবং এই পুরস্কারের বিজয়ী প্রাক্তন বালোঁ দর বিজয়ীরা নির্বাচিত করেন। এই পুরস্কারটি ২০১৯ সালে প্রবর্তিত হয়েছে, প্রথম আয়োজনে এই পুরস্কারটি ব্রাজিল জাতীয় দল এবং ইংরেজ ক্লাব লিভারপুলের গোলরক্ষক আলিসন জয়লাভ করেছেন।